Diari Oficial de la Generalitat Valenciana


Sumari del DOGV 5648, del 27-11-2007 (2007/14367)

RESOLUCIÓ de 3 d'octubre de 2007, de la Direcció General per al Canvi Climàtic, per la qual es canvia de titularitat l'autorització ambiental integrada, concedida a Fydsa, SA, per a una indústria de fabricació de formol i adhesius al terme municipal d'Almussafes (València), a favor d'Ercros Industrial, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14798


Data del document
:   03-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Almussafes
    * indústria química
    * empresa privada

RESOLUCIÓ de 3 d'octubre de 2007, de la Direcció General per al Canvi Climàtic, per la qual es canvia de titularitat l'autorització ambiental integrada, concedida a Fydsa, SA, per a una indústria de fabricació de formol i adhesius al terme municipal d'Almussafes (València), a favor d'Ercros Industrial, SA. [2007/14518]  
Vista la sol·licitud de canvi de titularitat de l'autorització ambiental integrada amb número 034-06/AAI/CV, concedida a Fydsa, SA, per a una indústria de fabricació de formol i adhesius, ubicada al polígon industrial Nord, carretera C-3320, km 41,200, 46025 d'Almussafes (València), presentada pel Sr. Jaime Reig Navalón, en nom i representació de l'empresa Ercros Industrial, SA, amb CIF H-37.607.675, s'emet la resolució següent:  
Antecedents de fet  
Primer. Per resolució de data 20 de juny de 2006, de la Direcció General de Qualitat Ambiental, va ser concedida l'autorització ambiental integrada, amb número de referència 034-06/AAI/CV, a l'empresa Fydsa, SA, per a una indústria de fabricació de formol i adhesius, al terme municipal d'Almussafes (València).  
Segon. Amb data 1 de març de 2007, el Sr. Jaime Reig Navalón, en representació de l'empresa Ercros Industrial, SA, amb CIF W-26.507.002, presenta a la conselleria de Territori i Habitatge un escrit pel qual comunica que la societat Fydsa, SA (antiga Formol y Derivados, SA), amb NIF A-08262925, ha sigut absorbida per l'empresa química espanyola Ercros, i passa a formar part de la Divisió Química Intermèdia d'aquesta última.  
Tercer. Amb data 1 de juny de 2007, el Sr. Jaime Reig Navalón presenta una còpia de l'escriptura d'absorció de Fydsa, SA per Ercros Industrial, SA, i una còpia de l'escriptura de poder del Sr. Jaime Reig Navalón, a requeriment d'aquesta conselleria i a l'efecte de canviar de titularitat.  
Als anteriors fets s'apliquen els següents  
Fonaments de dret  
Primer. D'acord amb l'article 5 de la Llei 2/2006, de 5 de maig, de prevenció de la contaminació i qualitat ambiental, els titulars de les instal·lacions on es desenvolupe alguna de les activitats industrials incloses en l'àmbit d'aplicació d'aquesta llei han de comunicar a l'òrgan competent per a atorgar l'autorització ambiental integrada la transmissió de la seua titularitat.  
Segon. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les competències que tinc atribuïdes, resolc:  
Primer  
Admetre el canvi de titularitat de l'autorització ambiental integrada següent: Número 034-06/AAI/CV  
A favor de l'entitat Ercros Industrial, SA, amb CIF K-14.851.469, la qual queda subrogada en tots els drets, les obligacions i les condicions previstes en l'autorització de referència.  
Segon  
Notificar a l'empresa Ercros Industrial, SA, situada al polígon industrial Nord, carretera C-3320, km 41,200, 46355 d'Almussafes (València), aquesta resolució.  
València, 3 d'octubre de 2007.- El director general per al Canvi Climàtic: Jorge Lamparero Lázaro.